Декларация за независимостта на 
САЩ, 4 юли 1776 година 



Декларация на представителите на Съединените щати на Америка, 

събрани в общ конгрес (превод) 1 

Единодушна декларация на тринадесетте съединени Щати на Америка 

Когато в хода на човешките събития, стане необходимо за даден народ да 
разтрогне политическите връзки, които са го свързвали с друг и да заеме 
всред стихиите на земята отделното и равно състояние, на което законите 
на природата и на естествения бог са му дали право, едно благоприлично уважение към 
мненията на човечеството изисква тези хора да обявят причините, които са ги принудили 
да прибягнат към тази раздяла. 

Ние твърдим, че тези истини са очевидни: че всички хора са създадени равни; че те 
са надарени от техния създател с ОПРЕДЕЛЕНИ [присъщи] неотчуждаеми права; че всред 
тях са правото на живот, свобода и стремеж към щастие; че за да осигурят тези права, 
всред хората се създават управления, чиито справедливи правомощия са производни на 
съгласието на управляваните; че когато някаква форма на управление стане разрушително 
за тези цели, народът има право да я промени и да я премахне, като установи ново 
управление, като постави основите му на такива принципи, и като организира неговите 
правомощия в такава форма, която на тях им се струва най-благоприятна за тяхната 
сигурност и щастието. Предпазливостта наистина ще диктува, че дълго установени 
управления не би трябвало да бъдат променяни поради лекомислени и преходни причини; 
И в съгласие с това целият опит показва, че човечеството е по-склонно да страда, докато 
злините могат да се търпят, отколкото да търси справедливост, като премахне формите на 
управление, с които е свикнало. Но когато една дълга поредица от злоупотреби и 
узурпации, [започнаха в един ярък период и] преследващи една и съща цел, разкриват 



1 Преводът на текста на Декларацията на независимостта на Съединените американски щати 
следва стила на проекта на Томас Джеферсън, който е включен в неговата автобиография. 
Думите, които са зачеркнати от конгреса са посочени в средни скоби и са итализирани, докато 
думите, които са добавени от конгреса - са с главни букви. 



план, който ще ги подчини с абсолютен деспотизъм, то е тяхно право, то е тяхно 
задължение да отхвърлят такова управление, и да осигурят нови пазители на тяхната 
бъдеща сигурност. Такова беше търпеливото страдание на тези колонии; и такава е сега 
необходимостта, която ги ограничава да ПРОМЕНЯТ [изтрият] техните предишни 
системи на управление. Историята на сегашния крал на Великобритания е история на 
повторяеми [непрестанни] вреди и узурпации, ВСИЧКИ ИМАЩИ [всред които няма 
един единствен факт, който да противоречи на еднаквото съдържание на останалите, 
но всички имат] за пряка цел установяването на абсолютна тирания над тези държави. За 
да се докаже това, нека фактите бъдат преценени от един искрен свят [за верността, на 
които ние се кълнем с вяра, която все още не е опетнена с лъжа]. 

Той е отказвал своето съгласие за приемането на закони, които са най- 
здравословни и необходими за общественото благо. 

Той е забранявал на своите управители да приемат закони от непосредствена и 
неотложна важност при условие, че ще бъдат суспендирани в своето действие, докато не 
се получи неговото съгласие; и веднъж така суспендирани, той напълно пренебрегна 
тяхното разглеждане. 

Той е отказвал да се приемат други закони, които да удовлетворят големи области 
от хора, освен ако тези хора биха се отказали от правото да бъдат представлявани в 
законодателния орган, едно неоценимо за тях право и което право е заплаха само за 
тираните. 

Той е свиквал законодателни събрания на необичайни, неудобни и далечни от 
техните публични регистри места с едничката цел да ги измори и така да ги накара да се 
съобразяват с неговите мерки. 

Той е разпускал многократно [и непрекъснато] представителните събрания поради 
тяхното противопоставяне с мъжествена твърдост на неговата инвазия върху правата на 
народа. 

Той е отказвал дълго време след такива разпускания да свика нови избори за такива 
законодателни събрания, при което законодателните правомощия, тъй като те не могат да 
изчезнат, са се връщали за тяхното упражняване обратно към целия народ, като държавата 
междувременно е оставала изложена на всички опасности на външни нашествия и 
вътрешни размирици. 

Той се е опитвал да предотврати населяването на тези щати; за тази цел пречейки 
на законите за натурализация на чужденците, отказвайки да приеме други, които да 
окуражат други да имигрират и създавайки още по-трудни условия за нови апроприации 
на земи. 



Той е ПРЕЧЕЛ [ не е понасял] на администрирането на правосъдие като напълно е 
отказвал своето съгласие на закони, които създават правосъдна власт. 

Той е направил [нашите] съдиите зависими само от неговата воля за заеманите от 
тях служби, както и за сумата и плащането на техните заплати. 

Той е създал множество от нови служби и е изпратил тук тълпи от нови чиновници 
да тормозят нашия народ и да изяждат неговата храна. 

Той е поддържал всред нас в мирно време редовни войски без съгласието на 
нашите законодателни събрания. 

Той е направил така, че военните да са независими и по-висшестоящи от 
гражданската власт. 

Той се е съюзил с други, за да ни подчини на една юрисдикция, която е чужда на 
нашите конституции и не се признава от нашите закони, като е давал своето съгласие на 
техните актове на неистинско законодателство за настаняване на големи подразделения от 
военни части всред нас; затова че ги е защитавал чрез лъжливи процеси от наказание за 
убийства, които те би трябвало да са извършили на жителите на тези щати; за 
прекъсването на нашата търговия с всички части на света; за налагането на данъци без 
нашето съгласие; за лишаването ни В МНОГО СЛУЧАИ от ползите на наказателен съд с 
жури от съдебни заседатели; за превозването ни отвъд океана да бъдем съдени за 
престорени престъпления; за разрушаването на свободната система на английските 
закони в съседна провинция, като установи на нейно място управление на произвола и 
разшири границите на провинцията, така че да я направи веднага пример и удобен 
инструмент за въвеждането на същото абсолютно управление в тези КОЛОНИИ [щати]; 
за изземването на нашите устави, премахването на нашите най-стойностни закони и 
основно променяйки формите на нашите управления; за суспендирането на нашите 
законодателни събрания и обявявайки се заедно с тези съюзници овластен да 
законодателства за нас във всички възможни случаи. 

Той е изоставил управлението тук ОБЯВЯВАЙКИ НИ ИЗВЪН НЕГОВАТА 
ЗАЩИТА И ВОДЕЙКИ ВОЙНА СРЕЩУ НАС [оттегляйки своите управители и 
обявявайки ни извън неговата зависимост и защита] . 

Той е разграбвал нашите морета, опустошаван нашите брегове, изгарял нашите 
градове и разбивал и отнемал живота на хората ни. 

В този момент той превозва огромни войски на чужди наемници, за да довърши 
делото на смъртта, на опустошението и на тиранията, които вече са започнали при такива 
обстоятелства на жестокост и вероломство, за които ЕДВА ЛИ ИМА ПАРАЛЕЛИ В НАЙ- 



ВАРВАРСКИТЕ ВЕКОВЕ, И КОИТО СА НАПЪЛНО несъвместими за глава на 
цивилизована нация. 

Той е принудил нашите съграждани, които са били взети като пленници в морето, 
да се сражават срещу тяхната родина, да станат екзекутори на техните приятели и ближни 
или самите те загинат от техните ръце. 

Той е подстрекавал към вътрешни бунтове всред нас и се е стремял да 
противопостави на жителите на нашите граници безмилостните индиански диваци, чиито 
известно правило за водене на война е поголовно унищожаване на всички възрасти, 
полове и условия [на съществуване] . 

[Той е подстрекавал към предателски въстания нашите съграждани, като ги е 
подмамял със изземването и конфискацията на нашата собственост. 

Той е водил жестока война срещу самата човешка природа; като е нарушавал 
нейните най-свещени права на живот и свобода по отношение на хората от един 
далечен народ, който никога не го е обиждал, задържайки ги и изпращайки ги като роби 
в едно друго земно полукълбо, или като им е причинявал нещастна смърт по време на 
превоза им до там. Именно такова пиратско водене на война, което се одобрява от 
силите на НЕВЕРНИЦИТЕ, е воденето на война от ХРИСТИЯНСКИЯ крал на 
Великобритания. Твърдо решен да държи отворен един пазар, в който хората би 
трябвало да бъдат купувани и продавани, той е проституирал своето правомощие и не е 
отхвърли всеки законодателен опит за забрана или ограничаване на тази отвратителна 
търговия. И всред този сбор от ужаси не липсват факти на ярки смъртни случаи, след 
като той сега подбужда тези същите хора да се вдигнат на въоръжено въстание всред 
нас и да купят свободата си, от която той ги е лишил, убивайки хората, на които той 
самият ги е натрапил: така заплащайки предишни престъпления, извършени срещу 
СВОБОДИТЕ на един народ с престъпления, които той ги подбужда да извършат срещу 
ЖИВОТА на друг народ. ] 

На всеки етап от това потисничество и гнет ние по най-смирен начин сме 
отправяли искания за обезщетение: на нашите многократно повтаряни искания се е 
отговаряло само с многократни, повтарящи се вреди. 

Принц, чийто характер е по такъв начин белязан с всички възможни актове, които 
могат да определят тиранина, е неспособен да бъде управник на един СВОБОДЕН 
НАРОД И ХОРА [които искат да бъдат свободни. Бъдещите векове едва ли ще 
повярват, че твърдоглавието на един мъж: като някакво приключение го е накарало да 
опита в кратките рамки само на дванайсет години да създаде толкова широка и еднаква 
основа на тиранията над хора, които са отгледани и установени в принципите на 
свободата] . 



Нито ни е липсвало вниманието на нашите британски събратя. От време на време 
ние сме ги предупреждавали за опити на техния законодателен орган да упражнява една 
неоправдана юрисдикция над САЩ. Ние сме им напомняли за обстоятелствата на нашата 
емиграция и установяване тук, [като никой от тях не е могъл да оправдае толкова 
странна претенция: че тези са били реализирани за сметката на нашата собствена кръв 
и съкровище, без помощта на богатството или силата на Великобритания; че при 
установяването на различните форми на управление, ние сме приели един общ крал, като 
по този начин сме положили основата за вечна лига и приятелство с тях: но 
подчинението пред техния парламент не е част от нашата конституция, нито дори 
като някаква идея, ако може да се има доверие на историята: и] ние СМЕ призовавали 
към тяхната вродена справедливост и величие И СМЕ ГИ ЗАКЛЕВАЛИ ЧРЕЗ [както и 
чрез] връзките на нашите общи предци да се откажат от тези узурпации, които 
НЕИЗБЕЖНО [по всяка вероятност] ще прекъснат нашите връзки и отношения. Те също 
бяха глухи за гласа на справедливостта и кръвното родство. СЛЕДОВАТЕЛНО НИЕ 
ТРЯБВА [и когато обстоятелствата им предоставиха възможност посредством 
техните закони да премахнат от техните съвети онези, които пречат на нашата 
хармония, те са ги, чрез техните свободни избори, върнали отново на власт. В този 
същия момент те позволяват на техния главен управник да изпраща не само войници, 
които са с нас от една и съща кръв, но също и шотландски и чуждестранни наемници, 
които да ни завладеят и унищожат. Тези факти са допринесли за отварянето на 
последната рана в една агонизираща любов и човешкия ни дух ни кара да се откажем 
завинаги от тези безчувствени събратя. Трябва да се стремим да забравим нашата 
предишна любов към тях и да се отнасяме към тях, както се отнасяме към останалата 
част от човечеството, врагове по време на война, приятели - в мирно време. Ние бихме 
могли заедно да имаме един свободен и велик народ; но едно общуване на величие и на 
свобода изглежда е под тяхното достойнство. Нека така да бъде, тъй като те ще го 
получат. Пътят към щастието и славата е също отворен за нас. Ние ще го извървим 
отделно от тях и] да се съгласим с необходимостта, която порицава нашата [вечна] 
раздяла и ГИ СМЯТА, КАКТО НИЕ СМЯТАМЕ ОСТАНАЛАТА ЧАСТ ОТ 
ЧОВЕЧЕСТВОТО, ВРАГОВЕ ПО ВРЕМЕ НА ВОЙНА, ПРИЯТЕЛИ ПО ВРЕМЕ НА 
МИР! 



Следователно ние, 
представителите на Съединените 
щати, събрани в общ конгрес, в 
името и чрез авторитета на добрите 
хора на тези [щати отхвърляме и 
се отказваме от цялата наша 
вярност и подчинение към кралете 
на Великобритания и към всички 
останали, които могат след това 
да претендират за нея; ние напълно 
скъсваме всякакви политически 
връзки, които може да са 
съществували между нас и народа 
или парламента на 
Великобритания; и накрая 
заявяваме и обявяваме тези колонии 
свободни и независими] и че като 
свободни и независими щати те 
притежават пълни права да започват 
война, да сключват мир, да 
договарят съюзи, да водят търговия 
и да извършват всички останали 
актове и работи, които 
независимите държави могат по 
право да извършват. 

И за подкрепа на тази 
декларация, с непоколебима вяра в 
защитата на божественото 
провидение, ние взаимно си 
обещаваме един на друг нашите 
животи, нашите богатства и 
свещената ни чест. 



Следователно ние, 
представителите на 
Съединените щати на Америка 
на събрание, призовавайки 
висшият съдия на света да 
реши за правилността на 
нашите намерения, в името и 
чрез авторитета на тези 
колонии тържествено 
публикуваме и обявяваме, че 
тези обединени колонии са и по 
право би трябвало да бъдат 
свободни и независими щати; 
че те са освободени от всякаква 
вярност към британската 
корона и че политически 
връзки между тях и държавата 
Великобритания са, и би 
трябвало да бъдат разтрогнати; 
и че като свободни и 
независими щати те 
притежават пълни права да 
започват война, да сключват 
мир, да договарят съюзи, да 
водят търговия и да извършват 
всички останали актове и 
работи, които независимите 
държави могат по право да 
извършват. 

И за подкрепа на тази 
декларация, с непоколебима 
вяра в защитата на 
божественото провидение, ние 
взаимно тържествено си 
обещаваме един на друг 
нашите животи, нашите 
богатства и свещената ни чест. 



2 Томас Джеферсън разделя тази част в 
две колони поради множеството поправки. 



